ΑΠΌΦΑΣΗ ΤΗΣ ΕΠΙΤΡΟΠΉΣ της 23ης Δεκεμβρίου 2005 για τη συνέχιση το 2006 των κοινοτικών συγκριτικών εξετάσεων και δοκιμών που άρχισαν το 2002, το 2003 και το 2004 σε πολλαπλασιαστικό υλικό και υλικό φύτευσης των ειδών Prunus domestica και Prunus persica (L.) Batsch, Malus Mill. και Rubus idaeus L. δυνάμει της οδηγίας 92/34/ΕΟΚ του Συμβουλίου (2005/949/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/34/ΕΟΚ του Συμβουλίου, της 28ης Απριλίου 1992, για την εμπορία του πολλαπλασιαστικού υλικού οπωροφόρων φυτών και οπωροφόρων δένδρων που προορίζονται για την παραγωγή φρούτων (1), την απόφαση 2001/896/ΕΚ της Επιτροπής, της 12ης Δεκεμβρίου 2001, περί καθορισμού ρυθμίσεων για τις κοινοτικές συγκριτικές εξετάσεις και δοκιμές στο πολλαπλασιαστικό υλικό και το υλικό φύτευσης οπωροφόρων φυτών βάσει της οδηγίας 92/34/ΕΟΚ του Συμβουλίου (2), και ιδίως το άρθρο 2, την απόφαση 2002/745/ΕΚ της Επιτροπής, της 5ης Σεπτεμβρίου 2002, περί καθορισμού ρυθμίσεων για τις κοινοτικές συγκριτικές εξετάσεις και δοκιμές στο πολλαπλασιαστικό υλικό και το υλικό φύτευσης οπωροφόρων φυτών βάσει της οδηγίας 92/34/ΕΟΚ του Συμβουλίου (3), και ιδίως το άρθρο 3, την απόφαση 2003/894/ΕΚ της Επιτροπής, της 11ης Δεκεμβρίου 2003, περί καθορισμού ρυθμίσεων για τις κοινοτικές συγκριτικές εξετάσεις και δοκιμές στο πολλαπλασιαστικό υλικό και το υλικό φύτευσης των οπωροφόρων φυτών Prunus persica (L.) Batsch, Malus Mill. και Rubus idaeus L. βάσει της οδηγίας 92/34/ΕΟΚ του Συμβουλίου (4), και ιδίως το άρθρο 3, Εκτιμώντας τα ακόλουθα: (1) Στην απόφαση 2001/896/ΕΚ καθορίζονται οι ρυθμίσεις για τις συγκριτικές εξετάσεις και δοκιμές που εκτελούνται δυνάμει της οδηγίας 92/34/ΕΟΚ όσον αφορά το είδος Prunus domestica από το 2002 έως το 2006. (2) Οι εξετάσεις και δοκιμές που πραγματοποιήθηκαν από το 2002 έως το 2005 πρέπει να συνεχιστούν το 2006. (3) Στην απόφαση 2002/745/ΕΚ καθορίζονται οι ρυθμίσεις για τις συγκριτικές εξετάσεις και δοκιμές που εκτελούνται δυνάμει της οδηγίας 92/34/ΕΟΚ όσον αφορά το είδος Prunus domestica από το 2003 έως το 2007. (4) Οι εξετάσεις και δοκιμές που πραγματοποιήθηκαν από το 2003 έως το 2005 πρέπει να συνεχιστούν το 2006. (5) Στην απόφαση 2003/894/ΕΚ καθορίζονται οι ρυθμίσεις για τις συγκριτικές εξετάσεις και δοκιμές που εκτελούνται δυνάμει της οδηγίας 92/34/ΕΟΚ όσον αφορά τα είδη Prunus persica (L.) Batsch, Malus Mill. και Rubus idaeus L. από το 2004 έως το 2008. (6) Οι εξετάσεις και δοκιμές που πραγματοποιήθηκαν το 2004 και το 2005 πρέπει να συνεχιστούν το 2006, ΑΠΟΦΑΣΙΖΕΙ: Άρθρο μόνο Οι κοινοτικές συγκριτικές εξετάσεις και δοκιμές που άρχισαν το 2002 και το 2003 στο πολλαπλασιαστικό υλικό και το υλικό φύτευσης του είδους Prunus domestica πρέπει να συνεχιστούν το 2006 σύμφωνα με τις αποφάσεις 2001/896/ΕΚ και 2002/745/ΕΚ αντίστοιχα. Οι κοινοτικές συγκριτικές εξετάσεις και δοκιμές που άρχισαν το 2004 στο πολλαπλασιαστικό υλικό και το υλικό φύτευσης των ειδών Prunus persica (L.) Batsch, Malus Mill. και Rubus idaeus L. πρέπει να συνεχιστούν το 2006 σύμφωνα με την απόφαση 2003/894/ΕΚ. Βρυξέλλες, 23 Δεκεμβρίου 2005.

[Source: multi_eurlex | Tokens: 2601]